text: Косовският премиер заговори за война на Балканите и прекрояване на границите | Novini365
  Home » Свят » Косовският премиер заговори за война на Балканите и прекрояване на границите
  Косовският премиер заговори за война на Балканите и прекрояване на границите
  Posted by: Novini365 in Свят 08.08.2018
  Министър-председателят на Косово Рамуш Харадинай подчерта категорично, че границите може да бъдат променяни само с война, като допълни, че се противопоставя на идеята за подялба на страната и "корекция на границата" със Сърбия.
  Това отбелязва електронното издание на водещия сръбски ежедневник "Политика" в пореден материал, посветен на косовския въпрос.
  "Границите са утвърдени във война и само война ще ги промени. Всички албанци биха искали Прешево да бъде присъединено към Косово, но вие знаете, че за границите, определени с влизането на НАТО, са загинали десетки хиляди души, не можете да си играете с тях", коментира Харадинай след заседание на правителството в Прищина.
  В същото време президентът на Косово Хашим Тачи заяви, че подкрепя "корекция на границите" със Сърбия, тъй като тази опция се счита за единствената възможност Прешево, Буяновац и Медведжа да бъдат присъединени към територията на най-младата държава на Балканите, уточнява Фокус.
  "За да бъде съвсем ясно – отхвърлям опцията за подялба и размяна на територии, тук говорим само за преглед или корекция на границите по мирен път и то за доброто на Косово", написа по-рано Тачи в социалната мрежа Фейсбук . Съгласно думите на косовския президент, по този въпрос би могло да бъде организиран референдум, на който гражданите да се произнесат.
  война на Балканите има ли опасност от война на балканите прекрояване на границите	2018-08-08
  Previous: Скандално разкритие за Митьо Очите, няма да повярвате на кого е бил мениджър! Криминалните връзки се разплитат